《为玉汝赋莼湖借田家乐府韵》
宋代·程公许

莼湖何物堪怡悦，与鉴湖境无差别。
诗人胸贮冰雪清，湖边吟作寒螀鸣。
紫莼可羹菰可饭，把茅自足了一生。
食前方丈位钧轴，何如深林一枝足。
宽间之野寂寞滨，钓有缗竿耕有犊。
男儿何须嗟命薄，富贵不淫贱坏乐。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。